stanford-oval/wikipedia huggingface dataset:
Lexus RX

| Lexus RX |
| --- | --- |

Valmistustiedot
Valmistusmaa:   Japani  Kanada
Valmistaja:  Lexus (Toyota)
Konserni:  Toyota
Valmistusvuodet:  1997–
Muut nimet:  Toyota Harrier (Japani)
Korimalli:  5-ovinen crossover
Luokka:  J-segmentti
Tekniset tiedot
Moottori:  R4 V6
Käyttövoima:  bensiini hybridi
Vetotapa:  neliveto etuveto
Lexus RX on keskikokoinen luksus-crossover-tyyppinen automalli, jota valmistaa Toyotan tytäryhtiö Lexus. Alun perin RX julkaistiin Japanissa nimellä Toyota Harrier vuonna 1997 ja muualla maailmassa vuonna 1998.
Toisen sukupolven RX esiteltiin mallivuodeksi 2003.
Kolmannen sukupolven RX esiteltiin mallivuodeksi 2008.
Neljännen sukupolven RX esiteltiin keväällä 2015 New Yorkin autonäyttelyssä. Vuoden 2015 Euro NCAP -kolaritestistä RX sai tulokseksi täydet viisi tähteä.
Sukupolvet

Ensimmäinen sukupolvi
(1998–2003)
Toinen sukupolvi
(2003–2008)
Kolmas sukupolvi
(2008–2015)
Neljäs sukupolvi
(2015–)
Aiheesta muualla

Kuvia tai muita tiedostoja aiheesta Lexus RX Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lexus_RX
Käännös suomeksi
Logos (täsmennyssivu)

Logos voi tarkoittaa seuraavia:
logos, filosofian, retoriikan ja teologian termi
Logos, kulttuurilehti
58534 Logos, Kuiperin vyöhykkeen kohde
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Logos”, voi hakea sivunnimihaulla, laajalla sivunnimihaulla tai tekstihaulla.
Logothetiánika

| Logothetiánika Λογοθετιάνικα |
| --- | --- |
 Logothetiánika
 Koordinaatit: 36°17′11″N, 22°57′34″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  kylä
 – Kallikrates-koodi:  5205010701
Väkiluku (2011):  153
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Logothetiánika (kreik. Λογοθετιάνικα) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 153 (vuonna 2011).
Logothetiánika sijaitsee Kytheran keskiosissa lähellä saaren suurinta kylää Potamósta. Se muodostaa laajemman kyläyhdyskunnan (Τοπική Κοινότητα Λογοθετιανίκων, Topikí Koinótita Logothetianíkon), johon kuuluvat varsinaisen Logothetiánikan kylän lisäksi Kominiánika, Kousounári, Lianiánika ja Perlegkiánika. Koko yhdyskunnan väkiluku on 208. Logothetiánikan lähellä sijaitsevat myös kylät Katsouliánika, Christoforiánika ja Nturiánika.
Kylä on yksi saaren vanhimmista, ja sen ympäristössä sijaitsee muun muassa luostari ja useita bysanttilaisia kirkkoja. Kylässä on ravintoloita ja majoituspalveluita.
Le Mansin 24 tunnin ajo 2009

Peugeot kuljettajat palkintokorokkeella.
Rataprofiili.
Le Mansin 24 tunnin ajo 2009 (ransk. 24 Heures du Mans 2009) oli kestävyysajokilpailu, joka ajettiin 13.–14. kesäkuuta Circuit de la Sarthen radalla Le Mansissa Ranskassa. Kilpailun voittivat Peugeotilla ajaneet David Brabham, Marc Gené ja Alexander Wurz.
Aiheesta muualla

Kuvia tai muita tiedostoja aiheesta Le Mansin 24 tunnin ajo 2009 Wikimedia Commonsissa
Le Mans 24 Hours (englanniksi)
Le Mansin 24 tunnin ajo
1923
1924
1925
1926
1927
1928
1929
1930
1931
1932
1933
1934
1935
1937
1938
1939
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2009 24 Hours of Le Mans
Käännös suomeksi
Lennie James

| Lennie James |
| --- | --- |
 Lennie James San Diegon Comic-Conissa 2017.
Henkilötiedot
Syntynyt: 11. lokakuuta 1965 (ikä 59) Nottingham, Britannia
Ammatti:  näyttelijä, käsikirjoittaja, näytelmäkirjailija
Näyttelijä
Aktiivisena:  1988–
Merkittävät roolit:  Jericho The Walking Dead Fear the Walking Dead
Aiheesta muualla
IMDb 
Elonet
Lennie James (s. 11. lokakuuta 1965 Nottingham) on englantilainen näyttelijä, käsikirjoittaja ja näytelmäkirjailija. Hänet tunnetaan parhaiten rooleistaan televisiosarjoissa Jericho, Line of Duty, The Walking Dead ja Fear the Walking Dead. Hän on näytellyt myös useissa muissa televisiosarjoissa ja elokuvissa.
Jamesilla on kolme tytärtä pitkäaikaisen kumppaninsa Giselle Glasmanin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Lennie James TV Guidessa (englanniksi)
Lidköpingin satama

Sataman itäistä puolta.
Lidköpingin satama on Ruotsin Lidköpingissä sijaitseva satama, joka on Vänernjärven rannalla. Se on kuljetettujen tonnien määrällä mitattuna toiseksi suurin Vänernin satamista ja tärkeä reitti Skaraborgiin.
Lidio Andrés Feliz

| Mitalit | Mitalit | Mitalit |  |
| --- | --- | --- | --- |
|  Lidio Andrés Feliz vuonna 2022. |  Lidio Andrés Feliz vuonna 2022. |  Lidio Andrés Feliz vuonna 2022. |  |
Maa:  Dominikaaninen tasavalta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 4 × 400 m (seka) |  |
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 4 × 400 m (seka) |  |
Lidio Andrés Feliz (s. 26. kesäkuuta 1997) on dominikaanilainen pikajuoksija.
Feliz karsiutui 400 metrin alkuerissä Pan-Amerikan kisoissa 2019. Hän saavutti samana vuonna sotilaiden maailmankisoissa pronssia 4 × 100 metrin viestissä. Vuodelle 2021 siirretyissä Tokion olympialaisissa hän juoksi avausosuuden Dominikaanisen tasavallan hopeajoukkueessa sekajoukkueiden 4 × 400 metrin viestissä. Hän voitti Ibero-Amerikan-mestaruuden 400 metrillä ennätyksellään 44,64 ja 4 × 400 metrin viestissä La Nuciassa toukokuussa 2022. Eugenen MM-kilpailuissa 2022 hän voitti kultaa sekajoukkueiden 4 × 400 metrin viestissä, jossa hän juoksi ensimmäisen osuuden. 400 metrillä hän karsiutui välierissä.
Feliz juoksi 200 metrin ennätyksensä 20,33 Santo Domingossa 27. maaliskuuta 2021.
Lenni Tiihonen

| Lenni Tiihonen> Henkilötiedot |
| --- | --- |
Syntynyt: 19. huhtikuuta 2004 (ikä 20) Espoo, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  oikea
Pituus:  188 cm
Paino:  87 kg
Seura
Seura:  SaiPa
Sarja:  SM-liiga
Pelinumero:  19
Pelaajaura
Pääsarjaura:  2024–
Lenni Tiihonen (s. 19. huhtikuuta 2004 Espoo) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan vasen laitahyökkääjä. Tiihonen pelaa pääasiassa seuran U20-joukkueessa. Hän laukoo oikealta.
Ura

Tiihonen on Espoo Bluesin kasvatti. Hän voitti kauden 2021–2022 Kiekko-Espoossa U18 Suomen-mestaruuden. Kaudeksi 2023–2024 Tiihonen 2+1-vuotisen juniorisopimuksen Saimaan Pallon SM-liigajoukkueen kanssa. Hän aloitti kauden seuran U20-joukkueessa. Tiihonen teki liigadebyyttinsä 28. helmikuuta 2024 vieraissa Oulun Kärppiä vastaan. Hänet merkittiin SaiPan 13. hyökkääjäksi. Tiihonen sai ottelussa jääaikaa lopulta vain 42 sekuntia. Seuraavassa ottelussa 1. maaliskuuta 2024 Mikkelin Jukureita vastaan hänet merkittiin nelosketjun oikeaan laitaan Rasmus Ruususen ja Miro Tauslahden viereen. Tiihonen sai ottelussa jääaikaa 3.30 minuuttia. Hän teki myös liigauransa avausmaalin. Hän pelasi SM-liigassa kauden aikana lopulta kuusi runkosarjaottelua tehopistein 1+1=2.
Logos (lehti)

| Logos |
| --- | --- |
Lehtityyppi:  verkkolehti
Julkaisija:  Ortodoksinen Opiskelijaliitto ry
ISSN:  ISSN 0358-2762
Päätoimittaja:  Simo Haavisto
Sitoutuneisuus:  Ortodoksisuus
Kotikunta:  Helsinki
Kotimaa:  Suomi
Ilmestymistiheys:  6 kertaa vuodessa
Aiheesta muualla
Kotisivu
Logos on Ortodoksisen Opiskelijaliiton (OOL) julkaisema kulttuurilehti. Lehti ilmestyy kuusi kertaa vuodessa. Opiskelijaliitto kuvaa lehteä näin: "Logos on tiukasti aikaansa ja ortodoksista maailmaa tarkkaileva lehti. Se ilmestyy OOL ry:n julkaisemana kuudesti vuodessa. Jokaisessa numerossa on muun muassa artikkeleita ajankohtaisista ortodoksisista aiheista, purevia ja mietiskeleviä kolumneja ja uutisia maailmalta."
Logoksen vastaavana toimittajana toimii Simo Haavisto (Vaasa) muun toimituskunnan kanssa. Toimitussihteeri on Ortodoksisen Opiskelijaliiton pääsihteeri Satu Hätinen (Helsinki).
Logos muutettiin vuonna 2012 verkkojulkaisuksi. Jäsenmaksun maksaneet OOL:in jäsenet voivat rekisteröityä lehden lukijaksi.
Aiheesta muualla

Logoksen kotisivut (Arkistoitu – Internet Archive)
Ortodoksisen Opiskelijaliiton kotisivut
Munamies

| Munamies |
| --- | --- |
 Munamies Helsingin Itiksessä keväällä 2011.
Luoja(t):  Riku Nieminen
Näyttelijä(t):  Riku Nieminen
Ensi- esiintyminen:  Putous 2011
Henkilötiedot
Ammatti:  patsastaiteilija
Sukupuoli:  mies
Kotipaikka:  Munakka
Asuinpaikka:  munakenno
Suhteet
Vanhemmat:  Kanaemo
Puoliso(t):  Muna-Liisa
Infobox OKNimi-testi OK: 
Munamies (engl. Egg Man lyh. Eggy) on näyttelijä Riku Niemisen luoma ja esittämä sketsihahmo, joka tuli tunnetuksi MTV3-kanavalla lähetettävän Putous-ohjelman toisella tuotantokaudella talvella 2011. Hahmo nousi suureen suosioon, ja Nieminen sai lukuisia sketsihahmoon liittyviä työtarjouksia. Munamies voitti Putoukseen sisältyneen leikkimielisen ”Vuoden sketsihahmo 2011” -kilpailun. Hän sai kilpailun yleisöäänestyksessä neljä prosenttiyksikköä enemmän ääniä kuin kilpailussa toiseksi sijoittunut sketsihahmo, Aku Hirviniemen esittämä ”valvova rakennusmestari” Timo Harjakainen. Yhdessä Putouksen jaksossa Munamies esitti Rajattoman kanssa oman versionsa Mistakesin kappaleesta ”Pidä huolta”, joka tuli sittemmin myytäväksi internetiin. Munamies teki comebackin vuonna 2017 Putouksen kahdeksannella kaudella ja lauloi coverin Adelen "Hello"-laulusta. Laulu oli serenadi hänen tyttöystävälleen Muna-Liisalle.
Toukokuussa 2011 Munamies julkaisi albumin Munamiehen maailma, jota myytiin syyskuun 2011 loppuun mennessä yli 17 000 kappaletta. Hahmon seuraava albumi oli teemaltaan talviaiheinen, ja se julkaistiin 2. marraskuuta 2011. Molemmat albumit ylittivät kultarajan.
Ominaispiirteet

Munamies on 60 senttimetriä pitkä (Niemisen oikea pituus on 181 senttiä), kimeä-ääninen kimmoisa kananmuna, joka harrastaa eksistentialismia ja munien maalailua eli bodypaintingia. Hänen tunnuslauseensa on: ”Pieni muna, iso sielu”. Munamiehen muita hokemia ovat ”Kumpi oli ensin, kana vai minä?” ja ”Mun mummuni muni mun mammani, mun mammani muni mun.”
Munamies esitti Putouksessa erilaisia erikoistaitojaan ja kykyjään. Laulutehtävässä Munamies tulkitsi italiankielisen sävellyksen "Con te partirò", ja erityistaitoesityksessään hän osoitti naruhyppelytaitonsa Mikko Zetterbergin ja Sui-Hingin avustuksella. Munamies nähtiin Putouksen aikana myös muun muassa luistelemassa, hyppimässä trampoliinilla, hiihtämässä, laulamassa karaokea ja keilaamassa.
Munamiehellä on paljon sisaruksia ja sukulaisia. Hänen tyttöystävänsä on nimeltään Muna-Liisa, joka on parodia Mona Lisasta. Munamiehellä on myös vaimo, Munamamma ja äitinä Kanaemo.
Diskografia > Albumit

Munamiehen maailma (2011)
Munamiehen talvi (2011)
Munamiehen satumaa (2013)
Diskografia > Singlet

Pidä huolta (2011)
Pomppufiilis (2011)
Bouncy Feeling (2011), Pomppufiilis englanniksi laulettuna
Munanaa (2011)
Helle (2011)
Aiheesta muualla

Munamiehen virallinen kotisivu (Arkistoitu – Internet Archive)
Virallinen Facebook-sivu
Pomppufiilis-musiikkivideo
Munamiehen esittely Putous-ohjelman kotisivuilla
Videohaastattelu MTV3-sivustolla
Munakassa juhlittiin Munamiestä: "Oman kylän poika"
Ilkka: Munamies mökitetään Munakassa
Ylen Elävä arkisto: Munamies parantaa maailmaa
Liikerata

Liikerata on reitti, jota pitkin liikkuva kohde kulkee tilan läpi ajan funktiona. Kohde voi olla esimerkiksi luoti, pallo, satelliitti tai taivaankappale. Liikerataan vaikuttavia tekijöitä ovat esimerkiksi lähtönopeus, kappaleen massa, painovoima ja ilmanvastus.
Lentävien kappaleiden liikeratoja tutkivaa tieteenalaa kutsutaan ballistiikaksi.
Call of Duty: Modern Warfare 2

| Call of Duty: Modern Warfare 2 |
| --- | --- |

Kehittäjä:  Infinity Ward
Julkaisija:  Activision JP Square Enix
Jakelija:  Activision (jälleenmyynti) Steam (verkkomyynti)
Suunnittelija:  Mackey McCandlish
Käsikirjoittaja:  Guy Ovadia
Säveltäjä:  Hans Zimmer Lorne Balfe
Pelisarja:  Call of Duty
Pelimoottori:  IW 4.0
Julkaistu:   10. marraskuuta 2009
Lajityyppi:  ensimmäisen persoonan ammuntapeli, kolmannen persoonan ammuntapeli
Pelimuoto:  yksinpeli, kaksinpeli, moninpeli
Ikäluokitus:  ESRB: M  Virheellinen ESRB-arvo OFLC: R18 BBFC: 18 CERO: D PEGI: 18Virheellinen PEGI-arvo
Alusta:  Microsoft Windows, PlayStation 3, Xbox 360, Nintendo DS, BlackBerry
Jakelumuoto:  Blu-ray, DVD
Vaatimukset:   Windows Windows XP, Vista tai 7; Pentium 4 3,0 GHz tai Athlon 3200+, 512 Mt RAM, 256 Mt nVidia GeForce 6600GT tai ATI Radeon 1600XT, DirectX 9.0c 
Lisää peliartikkeleitaVideopelien teemasivulla
Infobox OK     : 
Call of Duty: Modern Warfare 2 (myös Call of Duty: MW2 tai MW2) on Infinity Wardin kehittämä ja Activisionin marraskuussa 2009 julkaisema ensimmäisen persoonan ammuntapeli Microsoft Windowsille, PlayStation 3:lle ja Xbox 360:lle. Alun perin peliä markkinoitiin nimellä Modern Warfare 2, mutta pelin julkaisun lähestyessä nimeen lisättiin viittaus Call of Duty -pelisarjaan. Peli on suora jatko-osa Call of Duty 4: Modern Warfarelle.
Pelissä on kolme vaihtoehtoista pelitilaa: yksinpeli, moninpeli ja kahden pelaajan Special Ops -tila. Yksinpelin tarina sijoittuu lähitulevaisuuteen, jossa pelaaja on ratkaisevassa osassa kansainvälisen kriisin selvittämisessä. Moninpeli ja Special Ops ovat molemmat verkossa pelattavia moninpelejä, mutta kumpaakin tilaa voi myös pelata yksin tai toisen pelaajan kanssa offline-tilassa.
Modern Warfare 2 on ollut myyntimenestys. Pelin julkaisijan ilmoittamien alustavien myyntilukujen mukaan peliä myytiin sen julkaisemista seuranneen 24 tunnin aikana yksin Yhdysvalloissa ja Yhdistyneessä kuningaskunnassa arviolta 4,7 miljoonaa kappaletta, pelin tuottaessa tuona aikana 310 miljoonan dollarin liikevaihdon. Pelin oletettiin tuolloin olleen kaikkien aikojen suurin mediajulkaisu. Peliä oli myyty 20 miljoonaa kappaletta 15. kesäkuuta 2010 mennessä.
Pelin tehtävä ”No Russian” on herättänyt polemiikkia. Siinä pelataan terroristiryhmän jäsenenä, tavoitteena tehdä joukkomurha aseettomia siviilejä kohtaan. Ensimmäisissä, lokakuussa 2009 vuotaneissa videoissa tehtävästä se sijoittui Los Angelesin LAX:n kaltaiseen ympäristöön. Lopullisessa versiossa tapahtumat sijoittuvat venäläiselle lentoasemalle. Trilogian päätösosa Call of Duty: Modern Warfare 3 julkaistiin marraskuussa 2011.
Pelaaminen

Muiden Call of Duty -pelien tapaan pelaaja ottaa monia rooleja yksinpelitarinassa. Jokaisessa kentässä pelaajalle annetaan useita tehtäviä, jotka ovat myös näkyvillä peliruudun kompassissa. Tehtävät koostuvat erilaisten tavoitteiden saavuttamisesta, kuten saapumisesta johonkin tiettyyn paikkaan, vastustajien eliminoimisesta tietystä paikasta tai tietyn paikan puolustamisesta. Pelaajalla on seuranaan joukko sotilaita, joita ei kuitenkaan voi komentaa. Jos pelaaja vahingoittaa joukkuettaan, tehtävä täytyy aloittaa edellisestä tallennuspisteestä. Yksinpelikentistä löytyy myös vihollisten kannettavia tietokoneita, joiden keräämisestä ei palkita mitenkään.
Pelaaminen > Special Ops

Modern Warfare 2 sisältää Special Ops -nimisen yhteistyötilan, joka koostuu yksittäisistä tarinaan liittymättömistä tilanteista. Nämä tehtävät kuitenkin sijaitsevat tarinan kartoilla. Useimmat Special Ops -kentistä ovat yksinpelattavia, mutta jokaista kenttää voi myös pelata kahdestaan kaverin kanssa LAN-yhteydellä, Internetissä tai jaetulla ruudulla. Pelitila sisältää skenaarioita kuten moottorikelkkakisailua kaksinpelinä sekä kentän, jossa toinen pelaajista ohjaa AC-130-alusta ja toinen on maanpinnalla etsimässä vihollisia ja kaappaamassa näiden tukikohtaa. Kaikki 23 Special Ops -tehtävää on jaettu viiteen eri tehtäväjoukkoon vaikeustason mukaan. Jokaista tehtävää voi lisäksi pelata kolmella eri vaikeustasolla: normaalilla, vaikeutetulla tai veteraanilla.
Pelaaminen > Moninpeli

Moninpelissä on Call of Duty: World at Warista ja Call of Duty 4: Modern Warfaresta tuttuja pelitiloja. Peliin on tehty myös kaksi karttapakettia (eivät ilmaisia kuten Call of Duty 4:ssa). Myös palvelinisännän vaihtaminen on uusittu. Peli pysähtyy siksi aikaa, kun palvelin etsii uuden isännän vanhan sijalle. Moninpelissä hankitaan kokemuspisteitä ja maksimitaso on 70, jonka jälkeen voi aloittaa ”Prestige”-tilan. Prestigen aloitettua pelaajan saavuttamat aseet ja haasteet katoavat ja pelaajan pitää ansaita ne uudelleen. Prestige-tilan voi aloittaa uudelleen kymmenen kertaa. Moninpeli ei sisällä ajoneuvoja. Tappoputkista voi saada erilaisia pelitilanteissa hyödynnettäviä palkintoja, kuten taisteluhelikopterin tai predator-lennokista ammuttavan ohjuksen. Moninpeli sisältää 16 kenttää sekä kymmenen kenttää, jotka tulevat ladattavien lisäosien mukana.
Pelaaminen > Moninpeli > Ladattavat lisäosat

Moninpeliin on ilmestynyt kaksi ladattavaa lisäosaa: keväällä 2010 julkaistu ”Stimulus Package” sekä kesällä 2010 julkaistu ”Resurgence Package”.
Karttapaketti Stimulus Package julkaistiin Xbox 360:lle 30. maaliskuuta 2010. PlayStation 3:lle se julkaistiin Pohjois-Amerikassa 4. toukokuuta ja muualla maailmassa 5. toukokuuta. Windowsille se julkaistiin maailmanlaajuisesti 5. toukokuuta 2010. Stimulus Package sisältää viisi karttaa, joista kaksi on uusittuja versioita Call of Duty 4: Modern Warfare -pelin kartoista ”Crash” ja ”Overgrown”. Xbox 360:lla pakettia myytiin ensimmäisen vuorokauden aikana noin miljoona kappaletta sekä ensimmäisen viikon aikana vielä 1,5 miljoonaa kappaletta. On epävarmaa, kuinka monta kappaletta pakettia myytiin PlayStation 3 -konsolille, mutta luku on vähintään miljoona.
Karttapaketti Resurgence Package julkaistiin Xbox 360:lle 3. kesäkuuta 2010.  PlayStation 3:lle ja Windowsille se julkaistiin 6. heinäkuuta 2010. Resurgence Package sisältää viisi uutta karttaa, joista kaksi on uusittua versiota Call of Duty 4: Modern Warfare -pelin kartoista ”Strike” ja ”Vacant”.
Juoni

Pelin tarina sijoittuu alkuperäisen Modern Warfaren jälkeiseen aikaan viittä vuotta myöhemmin. Antiterroristijärjestö Task Force 141:n kenraali Shepherd vakuuttuu United States Army Rangersin sotamies Joseph Allenin taidoista harjoitusleirillä, ja päättää soluttaa tämän venäläisen terroristi Makarovin joukkoihin. Makarov on kuitenkin tietoinen Allenin henkilöllisyydestä ja ottaa tämän mukaansa moskovalaiselle lentokentälle, jossa ryhmä suorittaa joukkomurhan. Ennen pakenemistaan lentokentältä Makarov murhaa Allenin, ja miliisin löytäessä hänen ruumiinsa Venäjä saa syyn syyttää Yhdysvaltoja verilöylyn toteuttamisesta. Pian Venäjä aloittaa massiivisen yllätyshyökkäyksen Yhdysvaltoja vastaan.
Samaan aikaan McTavishin ryhmä on pelastusretkellä Siperiassa aikeenaan hakea Makarovin vihamies venäläisestä gulagista. Hän paljastuu ensimmäisen Modern Warfaren kapteeni Priceksi. He ehtivät hädin tuskin ulos gulagista ennen sen romahtamista. Pelastuksen jälkeen Price päättää kenraali Shepherdin vastustelusta huolimatta yrittää torjua eskaloitunutta sotatilannetta omatoimisesti ja laukaisee ydinohjuksen tuhoten Yhdysvaltain itärannikon yllä maata kiertävän kansainvälisen avaruusaseman. Räjähdyksestä syntyvä sähkömagneettinen pulssi lamauttaa elektronisen sodankäynnin ja antaa Yhdysvalloille kotikenttäedun. MacTavish ja kapteeni Price päättävät löytää Makarovin, ja jakavat ryhmänsä kahtia. Kersantti Gary ”Roach” Sanderson ja Simon ”Ghost” Riley lähtevät Georgian-Venäjän rajalle ja kapteenit Price ja MacTavish Afganistaniin. Ghostin ja Roachin ryhmä löytää tärkeää tietoa Makarovin olinpaikasta, jolloin kenraali Shepherd pettää ja ampuu heidät sekä ottaa tiedot haltuunsa. Kapteenit Price ja MacTavish saavat tämän tietoonsa ja päättävät kostaa Shepherdille. Kapteeni Price pyytää radiolla Makarovilta tietoja Shepherdin olinpaikasta vetoamalla vanhaan sanontaan ”viholliseni vihollinen on ystäväni”. Makarov paljastaa Shepherdin käyttävän tukikohtanaan Bravo-nimistä hotellia. Viimeisessä tehtävässä he hyökkäävät Shepherdin tukikohtaan ja tappavat tämän. Price menettää tajuntansa ja hänen herättyään MacTavish makaa henkihieverissä maassa. Kapteeni Pricen vanha ystävä Nikolai saapuu paikalle helikopterilla ja kantaa Pricen kanssa MacTavishin helikopteriin.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 93.7% (PS3) 93.4% (X360) 87.8% (PC)
Metacritic: 94% (PS3)  94% (X360)  85% (PC)
Arvostelupisteet
Julkaisu: Pisteet
Allgame: 4/5
Game Informer: 9.75/10
GamePro: 5/5
GameSpot: 9.0/10
GameSpy: 5/5
GameTrailers: 9.5/10
IGN: 9.5/10
Official Xbox Magazine: 10/10
X-Play: 5/5
Modern Warfare 2 menestyi arvosteluissa hyvin. Arvosteluja keräävän Metacriticin pelin konsoliversioille antama keskiarvo on 94 % ja Windows-versiolle 85 %. Positiivista palautetta peli on saanut sen ”mukaantempaavasta tarinastaan, hienoista minitehtävistään ja moninpelistään.” Erityisesti peliä on kritisoitu sen yksinpelin lyhyydestä. IGN:n Mark Bozon sanoi, että ”Modern Warfare 2:n yksinpeli on yllättävän lyhyt” ja että se ”ei vedä vertoja aikaisempien Call of Duty -pelien yksinpeleille.”
Spike Video Game Awardseilla Modern Warfare 2 palkittiin parhaana ammuskelupelinä sekä parhaana moninpelinä. GameTrailers antoi pelille Vuoden peli -palkinnon. Pakistanilainen arvostelusivusto PakGamers palkitsi pelin Vuoden 2009 parhaana Xbox 360 -pelinä.
Aiheesta muualla

Viralliset kotisivut (englanniksi)
Infinity Wardin viralliset kotisivut (englanniksi)
Virallinen blogi (englanniksi)
Liikereseptori

Liikereseptorit kuuluvat yhdessä asentoreseptorien kanssa sisäkorvan tasapainoreseptoreihin. Liikereseptorit ovat karvasoluja, jotka sijaitsevat sisäkorvan kalvosokkelon kaarikäytävien avartumissa. Kummassakin korvassa on kolme kaarikäytävää ja kussakin kaarikäytävässä on yksi avartuma, jossa liikereseptorit sijaitsevat pienen kummun päällä. Liikereseptorien karvoja yhdistää toisiinsa hyytelö, joka taipuu kaarikäytävien liikkeen mukaan. Pään joutuessa kiihtyvään tai hidastuvaan kiertoliikkeeseen kaarikäytävien neste liikuttaa hyytelöä ja sen sisällä olevia karvasolujen karvoja. Karvasoluista lähtee tieto kiihtyvästä tai hidastuvasta kiertoliikkeestä keskushermostoon kuulo-tasapainohermoa pitkin.
Liiketoimintajärjestelmä

Liiketoimintajärjestelmä on yrityksen tai muun organisaation tietojärjestelmä, jossa useat käyttäjät lisäävät järjestelmään tietoa ja käyttävät järjestelmässä olevaa tietoa työtehtävissään. Liiketoimintajärjestelmiä ovat muun muassa toiminnanohjaus-, asiakkuudenhallinta- ja dokumentinhallintajärjestelmät.
Liiketoimintajärjestelmät voidaan jakaa funktionaalisiin ja prosesseja tukeviin. Funktionaaliset järjestelmät tukevat yleensä yhtä yrityksen funktiota, kuten taloushallintoa tai myyntiä. Prosesseja tukevat järjestelmä tukevat yleensä yrityksen eri funktioiden läpi meneviä liiketoimintaprosesseja, kuten tilaus-toimitus-laskutusketjua.
Mikäli yrityksellä on käytössä useita liiketoimintajärjestelmiä, on otettava huomioon mahdolliset järjestelmien väliset päällekkäisyydet tai epäjatkuvuuskohdat. Päällekkäisyyksillä tarkoitetaan tilanteita, joissa sama tieto on perustettava useaan järjestelmään, esim. uuden asiakkaan tiedot on perustettava moneen järjestelmään. Epäjatkuvuuskohdilla tarkoitetaan tilanteita, joissa mikään järjestelmä ei tue liiketoimintaprosessin tiettyä kohtaa, vaan prosessien jatkuminen on puhtaasti ihmisen huolellisuuden ja tarkkaavaisuuden varassa.